આજે બીજી ઓક્ટોબર હોઇ ગાંધી જયંતિના દિવસે નવસારીમાં અનેક કાર્યક્રમોનું આયોજન થયું હતુ. દર વર્ષની જેમ ફુવારા ગાંધી પ્રતિમાના સ્થળે પુષ્પવંદનનો કાર્યક્રમ યોજાયો હતો, જેમાં ભાજપ કોંગ્રેસનાં અગ્રણીઓએ તો પુષ્પવંદના કરી હતી. સાથે પાલિકા તથા ગાંધીવાદી લોકોએ પણ બાપુની પ્રતિમાને ફૂલહાર ચઢાવ્યા હતા. લોકોએ ફૂલહારથી ગાંધી પ્રતિમા લથપથ થઇ ગઇ હતી. પુષ્પવંદનાના કાર્યક્રમ ઉપરાંત શાળાઓનાં બાળકોનો પ્રાર્થનાનો કાર્યક્રમ પણ થયો હતો. વૃક્ષારોપણ અને સાફસફાઇના કાર્યક્રમોનું આયોજન પણ અનેક સંગઠનો તથા રાજકીય પક્ષોએ કર્યુ હતુ. છાપરામાં ગાંધી વિચાર સભાનાં ઉપક્રમે પ્રવચનો વિગેરેનું આયોજન કરાયું હતુ. આમ દિવસભર બાપુ જન્મદિનનાં કાર્યક્રમો થતા રહયા હતા.